詩約范直夫遊萬葉寺觀瀑泉
作者：朱松
朝代：宋

paragraphs: 萬侯隠下吏，夙尚本丘園。
身投攫金市，藂書以自藩。
炯然如孤月，不受黄流渾。
要知句律工，競病何足論。
我生群末俗，涇渭非一源。
同心無楚越，傾蓋如弟昆。
人生各有役，不暇捧一尊。
風蒲掛南浦，念欲東南奔。
對牀定何夕，青燈照晤言。
懸知知詩處，千尺銀河翻。